recursal/SuperWikiNEXT-32B huggingface dataset:
கணிதத்தில் **மாறிலிச் சார்பு** (*constant function*) என்பது அனைத்து உள்ளீடுகளுக்கும் ஒரே மாறிலியை வெளியீடாகக் கொண்டுள்ள ஒரு சார்பு. எடுத்துக்காட்டாக, *f*(*x*) = 4 என்று வரையறுக்கப்பட்ட சார்பு, ஒரு மாறிலிச் சார்பு. ஏனெனில் *x* க்குத் தரப்படும் அனைத்து மதிப்புகளுக்கும் *f*(*x*) இன் மதிப்பு 4 ஆகவே இருக்கிறது. மாறிலிச் சார்பின் முறையான வரையறை:

{\displaystyle f:A\rightarrow B\,},
{\displaystyle f(x)=f(y)=k,\forall x,y\in A.k,} ஒரு மாறிலி.
வெற்றுச் சார்பு ஒரு மாறிலிச் சார்பு என்பதை ஒரு வெறுமையான உண்மையாகக் (vacuous truth) கொள்ளலாம். ஏனென்றால் ஒரு வெற்றுக் கணத்தில் உறுப்புகள் எதுவும் கிடையாது; அதனால் அக்கணத்தின் எந்த இரு உறுப்புகளுக்கும் அவற்றின் சார்பலன்கள் வெவ்வெறானவை என்ற கூற்றுக்கே இடமில்லை.

பல்லுறுப்புக்கோவைச் சார்புகளில் பூச்சியமற்ற மாறிலிச் சார்பானது, பூச்சியப் படிகொண்ட பல்லுறுப்புக்க்கோவையாக இருக்கும்.

அனைத்து உள்ளீடுகளுக்கும் சார்பலன் பூச்சியமாக (0) இருந்தால் அச்சார்பு *முற்றொருமப் பூச்சியம்* (*identically zero*) எனப்படும்; இது ஒரு மாறிலிச் சார்பு.

பண்புகள்
--------

* {\displaystyle f:A\rightarrow B\,} என்பது மாறிலிச் சார்பு எனில்,

{\displaystyle \forall g,h:C\rightarrow A,f\circ g=f\circ h\,}
எடுத்துக்காட்டு:

{\displaystyle f,g,h:\mathbb {R} \rightarrow \mathbb {R} \,}
{\displaystyle f(x)=2,g(x)=x^{2},h(x)=x+1,\forall x\in \mathbb {R} \,}
{\displaystyle f\circ g(x)=f(g(x))=f(x^{2})=2\,}
{\displaystyle f\circ h(x)=f(h(x))=f(x+1)=2\,}
{\displaystyle \Rightarrow f\circ g=f\circ h\,}
* எந்தவொரு சார்புடனும் மாறிலிச் சார்பு *f* இன் தொகுப்புச் சார்பும் ஒரு மாறிலிச் சார்பாகவே இருக்கும்.
* மெய்யெண்களின் ஒரு இடைவெளியில் வரையறுக்கப்பட்ட மெய்மதிப்புச் சார்பு *f* இன் அனைத்து வகைக்கெழுக்களும் பூச்சியமாக இருந்தால், இருந்தால் மட்டுமே, அது ஒரு மாறிலிச் சார்பாக இருக்கும்.
* ஆட்களமும் இணையாட்களமும் ஒரே கணமாகக் கொண்ட மாறிலிச் சார்பு தன்னடுக்கானது
* இடவியல் வெளிகளுக்கிடையே வரையறுக்கப்பட்ட மாறிலிச் சார்புகள் தொடர்ச்சியானவை

மேற்கோள்கள்
-----------

* Herrlich, Horst and Strecker, George E. *Category Theory*, Allen and Bacon, Inc. Boston (1973)
* Constant function பிளாநெட்மேத்தில்
உடைக்கும் சில்லு
நவீன காலத் தொடக்கத்தில், உடைக்கும் சில்லைப் பயன்படுத்தி பீட்டர் இசுட்டம்பு என்பவருக்கு வழங்கப்பட்ட மரண தண்டனைக் காட்சி.
**உடைக்கும் சில்லு** (Breaking Wheel) என்பது, மரண தண்டனை விதிக்கப்பட்டவர்களைச் சித்திரவதை செய்து கொல்வதற்கான சில்லு வடிவம் கொண்ட ஒரு கருவி ஆகும். தண்டனை பெற்றவர்களை இச்சில்லில் கட்டி பரத்தாலான கோல்களால் அடித்துக் கொல்வர். புனித கதரீன் இதிலேயே உயிர்த்தியாகம் செய்தமையால் இதைக் **கதரீன் சில்லு** எனவும் அழைப்பதுண்டு. ஐரோப்பாவில் மத்திய காலத்திலும், நவீன காலத் தொடக்கத்திலும் இது பயன்பாட்டில் இருந்தது. 19 ஆம் நூற்றாண்டு வரை இந்த வழக்கம் நீடித்தது.

அமைப்பும் பயன்பாடும்
--------------------

இது பல ஆரைக் கால்களைக் கொண்ட பெரிய வண்டிச் சில்லை ஒத்தது. சில சமயங்களில் தண்டனை விதிக்கப்பட்டவரைச் சில்லில் கட்டி மரக்கோல்களால் அல்லது நீளமான இரும்புக் கம்பிகளால் அடிப்பர். இதற்கு மாற்றாகச் சில வேளைகளில் தண்டனை பெற்றவரை இரண்டு மரவளைகளை "X" வடிவில் பொருத்திய "புனித ஆன்ட்ரூவின் சிலுவை"யில் கட்டி அடித்தபின் சிதைந்த உடலைச் சில்லில் கட்டிக் காட்சிக்கு வைப்பர். சில மரண தண்டனைகளின் போது தண்டனைக்கு உள்ளாகுபவர்களின் கால் கைகளை மரக்குற்றிகளில் உயர்த்தி வைத்தபின்னர் அவை முறியும்படி அவற்றின் மீது சில்லால் அடிப்பதும் உண்டு.

பிரான்சில், தண்டனை பெற்றவரை வண்டிச் சில்லில், கால் கைகள் சில்லின் ஆரைக்கால்களின் மீது பொருந்துமாறு வைத்து வண்டிச் சில்லை மெதுவாகச் சுழல விடுவர். பின்னர், பெரிய சம்மட்டிகள் அல்லது இரும்புக் கோல்களைப் பயன்படுத்தி எலும்புகள் முறியுமாறு செய்வர். இது ஒவ்வொரு காலுக்கும் கைக்கும் பல தடவைகள் திருப்பித் திருப்பிச் செய்யப்படும். சில வேளைகளில் தண்டனை பெற்றவரின் மார்பிலும், வயிற்றிலும் இறக்கும்வரை அடிக்குமாறு பணிப்பதும் உண்டு. இது "கருணை அடி" எனப்படும். இந்த அடி இல்லாவிட்டால் தண்டனைக்கு உள்ளானவர் இரத்தப் போக்காலும், தாகத்தாலும் இறக்கும்வரை பல மணி நேரங்கள் அல்லது பல நாட்கள் கூட உயிருடன் இருந்து வருந்தவேண்டி இருக்கும். சில தருணங்களில் சிறப்புக் கருணையின் பேரால் இரண்டு மூன்று அடிகளுக்குப் பின்னர் கழுத்தை இறுக்கிக் கொல்லுமாறு பணிப்பதும் உண்டு. கை கால்கள் உடைந்து குற்றுயிராகக் கிடக்கும் உடல்களின் கால் கைகளைச் சில்லின் ஆரைக் கால்களிடையே பின்னி, உடலைப் பறவைகள் தின்பதற்கு ஏதுவாக, அச் சில்லை உயரமான கம்பத்தில் ஏற்றிவிடுவர்.

புனித ரோமப் பேரரசில், கொடுமையான கொலைக் குற்றம் செய்தவர்களுக்கே "உடைக்கும் சில்லில்" தண்டனை வழங்கப்பட்டது. குற்றம் மிகக் கடுமையாக இல்லாவிட்டால் "மேலிருந்து கீழ்" முறையில் அடிக்குமாறு பணிக்கப்பட்டது. இதன்படி கழுத்தில் அடிக்கத்தொடங்குவர். இதனால் முதல் அடியிலேயே இறப்பு நிகழும். கடுமையான குற்றங்களுக்குக் "கீழிருந்து மேல்" முறையில் அடிக்குமாறு பணிக்கப்படும். இதன்படி அடி காலில் இருந்து தொடங்கும். எவ்வாறு, எத்தனை அடிகள் அடிக்கவேண்டும் என்பதைத் தீர்ப்பிலேயே குறிப்பிட்டிருப்பர்.
நற்கருணை வழங்குதல்.
**நற்கருணை** கத்தோலிக்க திருச்சபையின் ஏழு அருட்சாதனங்களில் ஒன்றாகும். இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தினார். திருப்பலியில் அப்பம், திராட்சை இரசத்தை கடவுளுக்கு ஒப்புக்கொடுக்கும் போது இயேசுவின் உடலாகவும், இரத்தமாகவும் மாறுகிறது என்பது கத்தோலிக்கக் கிறிஸ்தவர்களின் நம்பிக்கை. நற்கருணை அருட்சாதனத்தை ஆயரோ அல்லது குருவோ வழங்குவார். திருப்பலியில் நற்கருணை திருவிருந்தில் நற்கருணையை குரு, திருத்தொண்டர் அல்லது அருட்சகோதரிகள் வழங்குவர்.ஆலயத்தில் நுழைந்தவுடன் ரோமன் கத்தோலிக்கர்கள் நற்கருணை பேழையின் முன்பாக மண்டியிட்டு, நற்கருணையில் பிரசன்னமாகி இருக்கும் இயேசுவை வணங்கி ஆராதிக்கின்றனர். இயேசுவின் பிரசன்னத்தை உணர்த்தும் வண்ணம் நற்கருணை பேழையின் அருகில் அணையா விளக்கு ஒன்று எப்போதும் ஒளிர்ந்துகொண்டே இருக்கிறது.

இயேசுவின் இறுதி இராவுணவு
------------------------

*முதன்மைக் கட்டுரை: இயேசுவின் இறுதி இராவுணவு*

இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தி, அவரது நினைவாக அதை செய்ய சொன்னார். இதைப்பற்றி மத்தேயு நற்செய்தியாளர் அதிகாரம் 26, 26 முதல் 29 வரை உள்ள வசனங்களில் பின்வருமாறு குறிப்பிடப்பட்டுள்ளது.

*அவர்கள் உணவருந்திக்கொண்டிருந்தபொழுது, இயேசு அப்பத்தை எடுத்துக் கடவுளைப் போற்றி, அதைப் பிட்டுச் சீடருக்குக் கொடுத்து, "இதைப் பெற்று உண்ணுங்கள்; இது எனது உடல்" என்றார்.பின்பு கிண்ணத்தை எடுத்துக் கடவுளுக்கு நன்றி செலுத்தி அவர்களுக்குக் கொடுத்து, "இதில் உள்ளதை அனைவரும் பருகுங்கள்;ஏனெனில் இது எனது உடன்படிக்கையின் இரத்தம்; பலருடைய பாவ மன்னிப்புக்காகச் சிந்தப்படும் இரத்தம்.இனிமேல் என் தந்தையின் ஆட்சி வரும் அந்நாளில்தான் நான் உங்களோடு திராட்சைப் பழ இரசத்தைக் குடிப்பேன்; அதுவரை குடிக்கமாட்டேன் என நான் உங்களுக்குச் சொல்கிறேன்" என்றார்.*

ஆதாரங்கள்
---------

கத்தோலிக்க மறைக்கல்வி- நற்கருணை அருட்சாதனம்

கத்தோலிக்க மறைக்கல்வி

நற்கருணை
**உடையாநத்தம் விசிறிப்பாறை சிற்பம்** என்பது தமிழ்நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் மனிதவடிவில் (Anthropomorphic sculpture) அமைந்துள்ள தாய்த்தெய்வக் கற்சிற்பத்தைக் குறிக்கும்.  இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள்.

அமைவிடம்
--------

உடையாநத்தம் விசிறிப்பாறை சிற்பம், விழுப்புரம் - திருவண்ணாமலை சாலையில் அமைந்துள்ள இவ்வூர், கீழ்வாலையிலிருந்து 3.0 கி.மீ. தொலைவிலும், ஆலம்பாடியிலிருந்து 10.6 கி.மீ. தொலைவிலும், விழுப்புரத்திலிருந்து 26.2 கி.மீ. தொலைவிலும், செத்தவரையிலிருந்து 26.4 கி.மீ. தொலைவிலும், திருவண்ணாமலையிலிருந்து 41.5 கி.மீ. தொலைவிலும், திண்டிவனத்திலிருந்து 83.6 கி.மீ. தொலைவிலும், அமைந்துள்ளது. இவ்வூரின் பின் குறியீடு 605701 ஆகும்.

தொன்மைக்கால நம்பிக்கை
---------------------

மனிதர்கள் இறந்த பின்னர் உயிர் பறவையாகப் பறந்து மேலுலகம் செல்வர் என்பது முற்காலத்தில் நிலவிய நம்பிக்கை. எனவே இத்தகைய சிற்பங்கள் பறவை வடிவில் வடிக்கப்பட்டதாகவும் நம்பப்படுகிறது.

விசிறிப்பாறை சிற்பம்
--------------------

மனித உருவத்தை ஒத்து அமைந்துள்ள (Anthropomorphic Form) விசிறிப்பாறை சிற்பம், உடையாநத்தம் ஈமக்காட்டின், கல்வட்டங்கள் அமைந்துள்ள இடத்திலிருந்து 30 அடி தொலைவில் அமைந்துள்ளது. சற்று தொலைவில் ஆதிலி அம்மன் கோவில் அமைந்துள்ளது. இது போன்ற கற்சிற்பங்கள் உலகின் பல பகுதிகளில் காணப்படுகின்றன. இந்தியாவிலும் இது போன்ற சிற்பங்கள் பல இடங்களில் கண்டறியப்பட்டுள்ளன.  தமிழ்நாட்டின் தருமபுரி, மாவட்டம், பாலக்கோடு வட்டம், மோதூர் கிராமத்திலும் இதுபோல ஒரு சிற்பம் கண்டறியப்பட்டுள்ளது.

விசிறிப்பாறை சிற்பத்தின் ஒரு பகுதி மண்ணுள் புதையுண்டுள்ளது. மண்ணுக்கு வெளியே உள்ள பகுதி ஏறக்குறைய 12 அடி உயரத்தில் அமைந்துள்ளது. ஒரேகல்லில் வடிக்கப்பட்ட இந்தச் சிற்பம், ஏறக்குறைய மூவாயிரம் ஆண்டுகள் தொன்மை மிக்கதாகக் கருதப்படுகிறது. பெருங்கற்காலத்தைச் சேர்ந்ததாகவும் வகைப்படுத்தப்பட்டுள்ளது. தாய்த்தெய்வ வழிப்பாட்டின் முன்னோடியாகவும் இந்தச் சிற்பம் கருதப்படுகிறது.

மேற்கோள்கள்
-----------

1. 1 2  Udayanatham Onefivenine
2. 1 2  உடையாநத்தம் தமிழிணையம், தமிழர் தகவலாற்றுப்படை
3. 1 2  ஆடற்கலை: ஆண்ட தமிழர்கள்! கி. ஸ்ரீதரன். தினமணி (தினமணி கொண்டாட்டம்) 14th November 2021
4. 1 2  Megalithic Anthropomorphic Statues: Meaning and Significance k P. Rao Indo-Pacific Prehistory Association Bulletin 19, 2000 (Melaka Papers Volume 3)
5. ↑  மோதூர் - விசிறிக்கல் (தாய்த்தெய்வம்) தமிழிணையம், தமிழர் தகவலாற்றுப்படை

வெளி இணைப்புகள்
---------------

* visiriparai |Aathiliamman temple |udayarnatham | Thai theivam |தாய் தெய்வம்| விசிரிப்பாறை| Kalai Pavan October 26, 2020 YouTube
நீர்தேக்கம்.
**யசோதரதடாகம்** (*Yashodharatataka*) அல்லது **கிழக்கு பரே** ( *East Baray* ) என்பது தென்கிழக்கு ஆசியாவிலிருந்த கெமர் பேரரசின் கட்டிடக்கலை பாணியில் பொதுவாகக் கட்டப்பட்ட ஒரு செயற்கை நீர்தேக்கமாகும். இது, கம்போடியாவின், அங்கோர் பகுதியில் கிழக்கு-மேற்கு திசையில் அமைந்துள்ளது. சுவர் நகரமான அங்கோர் தோம் நகருக்கு கிழக்கே அமைந்துள்ளது. இது கி.பி 900 ஆம் ஆண்டு யசோவர்மனின் ஆட்சியின் போது கட்டப்பட்டது. :113,116 இதற்கு குலென் மலைகளில் இருந்து பாயும் சீயெம் ரீப் ஆற்றின் மூலம் நீர் ஆதாரம் கிடைகிறது, இது அங்கோர் பிராந்தியத்தில் ( மேற்கு பரேக்குப் அடுத்து) இரண்டாவது பெரிய பரே மற்றும் பூமியில் உள்ள மிகப்பெரிய கையால் வெட்டப்பட்ட நீர்த்தேக்கங்களில் ஒன்றாகும்.  தோராயமாக 3.6 கிலோமீட்டர்கள் 870 மீ மற்றும் 50 மில்லியன் கனமீட்டர் தண்ணீரைக் கொண்டுள்ளது. பரேயின் கட்டுமானத்தைக் குறிக்கும் கல்வெட்டுகளைத் தாங்கிய கற்கள் அதன் நான்கு மூலைகளிலும் கண்டுபிடிக்கப்பட்டுள்ளன.  :65அதன் கட்டுமானத்திற்குத் தேவையான உழைப்பும், அமைப்பும் திகைப்பூட்டுவதாக இருந்தது: அதன் அணைகளில் சுமார் 8 மில்லியன் கன மீட்டர் நிரப்பு உள்ளது.  :68

இது குறித்து அறிஞர்களிடையே கருத்து வேறுபாடுகள் உள்ளது. அவர்கள் பாசனத்திற்காக தண்ணீரை வைத்திருந்தனர் என்றும் கருதப்படுகிறது. ஆனால் அத்தகைய செயல்பாட்டைக் குறிப்பிடும் கல்வெட்டு எதுவும் கிடைக்கவில்லை. இது இந்து தொன்மவியல் புராணங்களிலும், காவியங்களிலும் குறிப்பிடப்படும் ஒரு மலையான மேரு மலையைச் சுற்றியுள்ள படைப்புக் கடல்களைக் குறிக்கிறது. கெமர் மக்களின் மத வாழ்க்கையில் இவ்வகையான நீர்த்தேக்கங்கள் முதன்மையாக ஒரு அடையாள நோக்கத்திற்காக சேவை செய்ததாகக் கூறுகின்றன  :60

இந்த நீர்நிலையில் இன்று தண்ணீர் இல்லை; விவசாயிகள் பயிர்களை அதன் பாத்தியில் வளர்க்கிறார்கள். ஆனால் அதன் வெளிப்புறங்கள் செயற்கைக்கோள் புகைப்படங்களில் தெளிவாகத் தெரிகிறது. பரேயின் நடுவில் உயரமான தரையில் கிழக்கு மெபோன் கோயில் உள்ளது. இது பரேயில் தண்ணீர் இருந்த நாட்களில் ஒரு தீவாக இருந்தது.

சான்றுகள்
---------

1. ↑  "ANGKOR REVEALED: 1,000 Years Old, But Still the Largest Reservoir on Earth". *Smithsonian Channel*. 21 July 2018 அன்று மூலம் பரணிடப்பட்டது. 24 July 2018 அன்று பார்க்கப்பட்டது.
2. ↑  Higham, C. 2001, The Civilization of Angkor, London: Weidenfeld & Nicolson, ISBN 9781842125847
3. 1 2  Higham, C. 2001, The Civilization of Angkor, London: Weidenfeld & Nicolson, ISBN 9781842125847ISBN 9781842125847
**டபிள்யூ. எம். எஸ். தம்பு** (*W. M. S. Tampoe*, **வில்லியம் மெக்கோவன் செல்வசாமி தம்பு** (*William McGowan Selvasamy Tampoe*, 1902 - அக்டோபர் 23, 1986) இலங்கைத் தமிழரும், தமிழ், சிங்களத் திரைப்படத் தயாரிப்பாளரும், இயக்குநரும் ஆவார். இவர் 1950கள், 60களில் பல புகழ் பெற்ற சிங்களத் திரைப்படங்களைத் தயாரித்து வெளியிட்டார். இந்தியாவிலும் பல தமிழ்த் திரைப்படங்களைத் தயாரித்துள்ளார்.

வாழ்க்கைக் குறிப்பு
-------------------

யாழ்ப்பாணத்தில் பிறந்த தம்பு, சட்டம் பயின்று கொண்டிருந்த போது, திரைப்படத்துறையில் ஆர்வம் காரணமாக படிப்பைக் கைவிட்டு சென்னை சென்றார். 1944 ஆம் ஆண்டு ‘பிரபாவதி’ என்ற தமிழ்ப் படத்தை வேறொருவருடன் கூட்டாகத் தயாரித்தார். பின்பு தனித்தும் சில படங்களைத் தயாரித்தார். தெய்வ நீதி (1947), கலாவதி (1951), நம் குழந்தை (1955), வைரமாலை (1956) உட்பட ஆறு தமிழ்த் திரைப்படங்களைத் தயாரித்தார். இந்தியத் தமிழ்த் திரையுலகில் இவர் சிலோன் தம்பு என அழைக்கப்பட்டார். மாடர்ன் தியேட்டர்ஸ் நிறுவனர் டி. ஆர். சுந்தரத்துடன் இணைந்து திரைப்பட ஏற்றுமதி, இறக்குமதித் தொழிலிலும் ஈடுபட்டார். இலங்கை திரும்பிய இவர் யாழ்ப்பாணத்தில் ‘ரீகல்’ என்ற பெயரில் திரையரங்கு ஒன்றைத் திறந்தார். அத்துடன் கொழும்பின் புறநகரான வெல்லம்பிட்டியில் ஆர்.ரீ. ஸ்டூடியோ என்ற பெயரில் திரைப்படக் கலையரங்கு ஒன்றையும் நிறுவினார்.

1958 ஆம் ஆண்டில் செப்பாலி என்ற சிங்களத் திரைப்படத்தை தனது மகன் ரொபின் தம்புவுடன் இணைந்து தயாரித்து வெற்றி கண்டார். இத்திரைப்படம் முழுமையாக இந்தியாவிலேயே தயாரிக்கப்பட்டது. தொடர்ந்து பல சிங்களத் திரைப்படங்களை இலங்கையில் தயாரித்தும் இயக்கியும் வெளியிட்டார். 1970 ஆம் ஆண்டில் வெண்சங்கு என்ற தமிழ்த் திரைப்படத்தைத் தயாரித்து இயக்கி வெளியிட்டார்.

டபிள்யூ. எம். எஸ். தம்புவின் மகன் ரொபின் தம்பு ஒரு பிரபல சிங்களத் திரைப்படத் தயாரிப்பாளரும் இயக்குநரும் ஆவார். இருவரும் இணைந்து பட திரைப்படங்களைத் தயாரித்தனர். ரொபின் தம்புவின் மகனின் பெயர் சஞ்சீவ் தம்பு. இவரும் திரைப்படத் தயாரிப்பில் ஈடுபட்டவர்.

தயாரித்து இயக்கிய சில திரைப்படங்கள்
-----------------------------------

* வெண்சங்கு (1970)
* செப்பாலி (சிங்களம், 1958)
* ருகுணு குமாரி (சிங்களம், 1968)
* லண்டக்க மகிம (சிங்களம், 1965)
* செமிய பிரிந்தகே தேவியாய (சிங்களம்)
* சத்துட்டாய் குந்துலாய் (சிங்களம்)
* லயட்ட லய (சிங்களம்)
* தேவியாங்கே தீண்டுவ (சிங்களம்)

தயாரித்த சில திரைப்படங்கள்
--------------------------

* தெய்வ நீதி (1947),
* கலாவதி (1951),
* நம் குழந்தை (1955),
* வைரமாலை (1956)

மேற்கோள்கள்
-----------

1. 1 2  Robin Tampoe, Biography
2. ↑  REMEMBERING W. M. S. Tampoe, 22 அக்டோபர் 2012, டெய்லி மிரர்
3. 1 2  தம்பிஐயா தேவதாஸ், "பொன்விழாக் காணும் இலங்கைத் தமிழ்ச் சினிமா", வீரகேசரி, சூன் 2, 2013
**பாமதி** (Bhamati), இந்தியாவில் கி. பி. ஒன்பாதம் ஆண்டில் வாழ்ந்த அத்வைத வேதாந்தியான வாசஸ்பதி மிஸ்ரர் என்பவர், ஆதிசங்கரரின் பிரம்ம சூத்திர பாஷ்யத்திற்கு (சுருக்கமான விளக்கம்), *பாமதி* என்ற பெயரில் மிக விரிவான உளக்க உரை எழுதியவர்.

பெயர்க்காரணம்
-------------

இந்து தொன்ம கதைகளின்படி, வாசஸ்பதி மிஸ்ரரின் மனைவியின் பெயர் பாமதி ஆகும். மிதிலை நகரில் வாழ்ந்த வாசஸ்பதி, ஆதிசங்கரரின் பிரம்ம சூத்திர பாஷ்யத்தை, தெளிவாகவும் விரிவாகவும் அறிய, விரிவான விளக்க உரை (*விவரணம்*) நூலை, தன்னையே மறந்து அதிலேயே மூழ்கி ஆழ்ந்து எழுதிக் கொண்டிருந்த காலத்தில், தனக்கு தொடர்ந்து பணி விடை செய்து கொண்டிருந்த பாமதியை மறந்து விட்டார். தனது *விவரணம்* எனும் பிரம்ம சூத்திர விளக்க நூலை எழுதி முடித்த பின்பு பாமதியைப் பார்த்து நீ யார்? எனக் கேட்க, தானே தங்கள் மனைவி பாமதி எனக்கூற, வாசஸ்பதி மிஸ்ரர், தனது மனைவியை மறந்து நூலை எழுதியமைக்கு மனம் வருந்தி, தன் பணிக்கு ஊறு வராமல் தொடர்ந்து சேவை செய்த, தன் மனைவியின் பெயரையே, தான் எழுதிய பிரம்ம சூத்திர விவரண நூலுக்கு **பாமதி** எனப் பெயரிட்டார்.

மேற்கோள்கள்
-----------

1. ↑  THE BHAMATI AND VIVARANA SCHOOLS

வெளி இணைப்புகள்
---------------

* Brahmasutra Bhashya, with Bhamati of Vachaspati Misra, Kalpataru of Amalananda and Parimala of Appaya Dikshita
* Main points of difference between Bhamati and Vivarana schools
**பாபா பிட் தீவு** *(Baba Bhit Island,உருது: جزیرہ بابا بھٹ*‎) பாக்கித்தானின் சிந்து மாகாணத்திலிலுள்ள கராச்ச்சி நகருக்கு அருகில் காணப்படும் ஒரு சிறிய தீவாகும். கராச்சி துறைமுகத்தின் மையப்பகுதியில் மூன்று மீன்பிடித் தீவுகளை இத்தீவு கொண்டுள்ளது. தோராயமாக 4 கிலோமீட்டர் 2 பரப்பளவும் 12000 நபர்கள் மக்கள் தொகையையும் இத்தீவு கொண்டுள்ளது. முக்கிய நிலப்பகுதியிலிருந்து பிரிந்து இருப்பதால் உள்ளூர் அரசாங்கமும், மத்திய அரசாங்கமும் இத்தீவைப் புறக்கணித்து வருகின்றன.

முகாயிர்கள், சிந்திக்கள், பஞ்சாபிகள், காசுமீரிகள், சாரைக்கிர்கள், பக்தூன்கள், பலூச்சியர்கள், போக்ராக்கள், மெமான்கள், இசுமாயில்கள் போன்ற பலவகையான இனக்குழுக்கள் கியாமரி நகரத்தின் இசுலாமிய மக்கள் தொகையில் கலந்து காணப்படுகின்றனர். கியாமரி நகரத்தில் ஒரு மில்லியன் மக்களுக்கு மேல் வசிக்கின்றனர்.

பாக்கித்தானின் சிந்து மாகானத்தின் உட்பகுதியில் பிட் சா என்று மற்றொரு இடம் அமைந்துள்ளது. பிட் சா நகரத்தில் சா அப்துல் லத்தீப் பிட்டய் (1689-1752), சிந்து மாகாணத்தின் புனித இரட்சகருக்கு ஆலயம் அமைந்துள்ளது.

மேற்கோள்கள்
-----------

1. ↑  "Kiamari Town - Government of Karachi". 2006-02-19 அன்று மூலம் பரணிடப்பட்டது. 2016-12-01 அன்று பார்க்கப்பட்டது.

புற இணைப்புகள்
--------------

* Pictures of Bhit Island
* Karachi Website பரணிடப்பட்டது 2002-03-25 at the வந்தவழி இயந்திரம்
* Islanders — the silent sufferers - Daily Dawn
**புவியியல் தகவல் முறைமை** (GIS) என்பது, தகவல்களையும், இடஞ்சார் முறையில் புவியுடன் தொடர்பு குறிக்கத்தக்க வேறு தொடர்பான விடயங்களையும் பெறுதல், சேமித்தல், பகுத்தாய்தல், மேலாண்மை செய்தல் போன்றவற்றை உள்ளடக்கிய ஒரு முறைமை ஆகும். உண்மையில், இது, புவியியல் ரீதியில் தொடர்பு குறிக்கத்தக்க தகவல்களை ஒருங்கிணைக்கவும், சேமிக்கவும், தொகுக்கவும், பகுத்தாயவும், பகிர்ந்து கொள்ளவும், காட்சிப்படுத்தவும் வல்லமை கொண்ட ஒரு கணினி முறைமை ஆகும். பொதுவான நோக்கில், புவியியல் தகவல் முறைமை என்பது, பயனர்கள், தாங்கள் உருவாக்கிய தேடல்கள் போன்றவை மூலம் கணினியுடன் ஊடுதொடர்பாடல்களைப் பேணவும், இடஞ்சார் தகவல்களைப் பகுப்பாய்வு செய்யவும், தரவுகளைத் தொகுக்கவும், இத்தகைய செயற்பாடுகளின் விளைவுகளைச் சமர்ப்பிக்கவும் இடந்தரக்கூடிய ஒரு சாதனமாகப் பயன்படக்கூடியது. இந்த முறைமைக்கு அடிப்படையாக உள்ளது, புவியியல்சார் தகவல் அறிவியல் (Geographic information science) என்னும் அறிவியல் துறையாகும். இது பல பல்கலைக் கழகங்களில் பட்டப்படிப்புக்கான ஒரு துறையாக உள்ளது.

பயன்பாடுகள்
-----------

புவியியல்சார் தகவல் முறைமைத் தொழில்நுட்பத்தைப் பல்வேறு துறைகளிலே பயன்படுத்திக் கொள்ள முடியும். அறிவியல் ஆராய்ச்சி, வள மேலாண்மை, சொத்து மேலாண்மை, சூழல்சார் தாக்க மதிப்பீடு (Environmental Impact Assessment), நகர்ப்புறத் திட்டமிடல், நிலப்படவரைவியல், குற்றவியல், வரலாறு, விற்பனை, சந்தைப்படுத்தல் மற்றும் கண்ணிவெடி நடவடிக்கை  போன்ற துறைகளில் இது பெரிதும் பயன்படக்கூடியது. எடுத்துக்காட்டாக, இயற்கை அழிவுகளின்போது, அவசரகால உதவிகள் அணுகுவதற்கான கால அவகாசங்களை இலகுவில் கணிப்பதற்கு, அவசரகாலத் திட்டமிடுபவர்களுக்கு இது உதவும். சூழல் மாசடைதல் தடுப்பு நடவடிக்கைகளில் ஈடுபடுவதற்கான இடங்களைத் தெரிவு செய்வதிலும் புவியியல்சார் தகவல் முறைமைத் தொழில்நுட்பம் பங்காற்ற முடியும். புதிய வாடிக்கையாளர்களை அடையாளம் கண்டு, அவற்றின்மூலம் ஏற்படும் சந்தை விரிவாக்கத்தினால் ஏற்படக்கூடிய விற்பனை வளர்ச்சிகளைக் கண்டறிவதற்கும் இம் முறைமையினை நிறுவனங்கள் பயன்படுத்திக் கொள்ளலாம்.

இதையும் பார்க்க
---------------

குவான்டம் ஜிஸ்

உசாத்துணைகள்
------------

1. ↑  கண்ணிவெடிகளை அகற்றுவதில் புவியியல்சார் தகவல் அறிவியல் இன் பயன்பாடு அணுகப்பட்டது பெப்ரவரி 11, 2007 (ஆங்கில மொழியில்)
மரபணு குறைபாட்டால் தந்தம் வளராத தன்மையோடு பிறக்கும் ஆசிய ஆண் யானைகள் **மக்னா யானை** எனப்படுகின்றன. மனிதர்களில் சிலரைப் போல, மூன்றாம்பாலினமாக பிறந்த யானைகள்தான் மக்னா என்று அழைப்பர். காடுவாழ் மக்கள் இதனை **மோழ யானை** என்கிற பெயரில்தான் குறிப்பிடுகின்றனர். தந்தம் கொண்ட ஆண் யானைகளுடன் மட்டுமே பெண் யானகள் இணை சேருகின்றன. தந்தம் இல்லாத மக்னா யானைகளுடன் பெண் யானைகள் இணை சேர்வதில்லை. மற்றும் இவற்றை ஆண் யானைகள் தங்கள் கூட்டத்தில் சேர்ப்பதில்லை. தந்தமற்ற மக்னா யானைகள் பிற பெண் மற்றும் ஆண் யானைகளின் கூட்டங்களிலிருந்து விலக்கி வைக்கப்படுவதால், இவைகள் தனியாக வாழ்கின்றன என விலங்கியல் ஆர்வலர்கள் கூறுகிறார்கள். தந்தமற்ற மக்னா யானையால், எந்தக்கூட்டத்திலும் சேர்ந்து வாழ முடியாததால் இவை மூர்க்கத்தனத்தனமாக நடந்து கொள்ளும். பல சமயங்களில் எதிர்ப்படும் மனிதர்களையும் மற்ற உயிரினங்களையும் தாக்கும் குணம் கொண்டவையாக இருக்கும் என்கிறார்கள் யானை ஆர்வலர்கள். மிகவும் மூர்க்கத்தனமான மக்னா யானையை, வனத்துறையினர் கும்கி யானைகளின் உதவியுடன் பிடித்து யானை முகாம்களில் வளர்க்கும் போது இயல்பாக காணப்படுகின்றன.

மக்னா யானையின் தோற்றம்
----------------------

தந்தமுள்ள ஆண் யானையை விட, மக்னா யானையின் தலைப்பகுதியும், நெற்றிப் பகுதியும் நன்கு பெரிதாக இருக்கும். வாலிற்குக் கீழே சற்று புடைத்த நிலையிலிருக்கும் தோற்றத்துடன் காணப்படும். பெண் யானைக்கு அந்த இடம் உள் வாங்கி குழி போன்ற அமைப்பில் இருக்கும். மக்னாவானது, சாதாரணமான ஆண் யானைகளை விட, பலமுள்ளதாகவும், கொஞ்சம் பெரியதாகவும் காணப்படும். தந்தம் இல்லாத நிலையில் கூட, உடல் வலிமை கூடியதான உடலமைப்பை இயற்கை மக்னா யானைக்கு வழங்கியுள்ளது.

இதனையும் காண்க
--------------

* கும்கி யானை

மேற்கோள்கள்
-----------

1. ↑  மக்னா யானை

வெளி இணைப்புகள்
---------------

* நீலகிரியில் மூர்க்கத்தனமாக மகனா யானையை விரட்டும் வனத்துறையினர் - காணொலி
**குட்டியேரி** (*Kuttiyeri*) என்பது இந்திய மாநிலமான கேரள மாநிலத்தில் கண்ணூர் மாவட்டத்தில் தளிப்பறம்பா நகரத்திற்கு அருகிலுள்ள பரியாரம் பஞ்சாயத்து கிராமமாகும். வெல்லாவு, மாவிச்சேரி, தலோரா மற்றும் பனங்கத்தூர் ஆகிய சிறு கிராமங்கள் குட்டியேரி தனது பகுதிகளாகக் கொண்டுள்ளது.

புள்ளிவிவரங்கள்
---------------

2011 இந்திய மக்கள் தொகை கணக்கெடுப்பின்படி, குட்டியேரியின் மக்கள் தொகை 12473 ஆகும், இதில் 6009 ஆண்களும் 6464 பெண்களும் உள்ளனர்.

போக்குவரத்து
------------

தேசிய நெடுஞ்சாலையானது தளிப்பறம்பா நகரம் வழியாக செல்கிறது. இதன் வழியே கோவா, மும்பையை வடக்குப் பக்கத்திலும் கொச்சி, திருவனந்தபுரத்தைத் தெற்குப் பகுதியிலும் அணுகலாம். குப்பம் ஆற்றின் வடக்குப் பகுதியில் உள்ள அண்மைக் கிராமமான பரியாரத்தைக் குட்டியேரி பாலம் வழியாக அணுகலாம். தளிப்பறம்பா பேருந்து நிலையத்திற்குப் பேருந்துகள் கிடைக்கின்றன, அங்கிருந்து கண்ணூர் மாவட்டத்தின் அனைத்து பகுதிகளுக்கும் பேருந்துகள் எளிதில் கிடைக்கின்றன. இரிட்டியின் கிழக்கே உள்ள சாலை மைசூர், பெங்களூருடன் இணைகிறது. தெற்கே 22 கி.மீ தொலைவிலுள்ள கண்ணூரிலிருந்து இந்த நகரங்களுக்கான பேருந்துகள் உள்ளது. மங்களூர்-பாலக்காடு தடத்திலுள்ள கண்ணபுரம், கண்ணூர் ஆகியன அருகிலுள்ள தொடருந்து நிலையங்களாகும். இந்தியாவின் ஏறக்குறைய அனைத்து பகுதிகளுக்கும் தொடருந்துகள் கிடைக்கின்றன. இணைய முன்பதிவும் உள்ளது. கண்ணூர், மங்களூர், கோழிக்கோடு ஆகிய இடங்களில் விமான நிலையங்கள் உள்ளன. இவை அனைத்தும் மத்திய கிழக்கு நாடுகளுக்கு மட்டுமே நேரடி விமான சேவைகளைக் கொண்ட சிறிய சர்வதேச விமான நிலையங்களாகும்.

மேற்கோள்கள்
-----------

1. ↑  "Census of India : Villages with population 5000 & above". Registrar General & Census Commissioner, India. 2008-12-08 அன்று மூலம் பரணிடப்பட்டது. 2008-12-10 அன்று பார்க்கப்பட்டது.
2. ↑
**ராபர்ட் மைக்கேல் கன்னவாலே** (*Robert Michael Cannavale*, பிறப்பு:மே 3, 1970) என்பவர் அமெரிக்க நாட்டு நடிகர் ஆவார். இவர் தேர்ட் வாட்ச், போர்டுவாழ்க் எம்பிரே, வினைல், வில் & கிராஸ், ரோபோட் மற்றும் மாஸ்டர் ஒப் நானே போன்ற பல தொலைக்காட்சி தொடர்களில் வெவ்வேறு கதாபாத்திரங்களில் நடித்ததன் மூலம் அறியப்படும் நடிகர் ஆனார். 

வில் & கிராஸ் என்ற தொடரில் வில் ட்ரூமனின் நீண்டகால காதலன் அதிகாரி வின்சென்ட் "வின்ஸ்" என்ற கதாபாத்திரத்தில் நடித்ததற்காக 2005 ஆம் ஆண்டு நகைச்சுவைத் தொடரில் சிறந்த விருந்தினர் நடிகருக்கான பிரைம் டைம் எம்மி என்ற விருதை வென்றுள்ளார். 2015 ஆம் ஆண்டு மார்வெல் ஸ்டுடியோ தயாரித்த மார்வெல் திரைப் பிரபஞ்சத் திரைப்படமான ஆன்ட்-மேன் மற்றும் ஆன்ட்-மேன் மற்றும் தி வாஸ்ப் (2018) போன்ற திரைப்படங்களில் 'ஜிம் பாக்ஸ்டன்' என்ற கதாபாத்திரத்தில் நடித்துள்ளார்.

ஆரம்ப கால வாழ்க்கை
------------------

கன்னவாலே மே 3, 1970 ஆம் ஆண்டு இசபெல் மற்றும் சால்வடோர் என்பவர்களுக்கு மகனாக நியூ ஜெர்சியிலுள்ள யூனியன் நகரில் பிறந்து வளர்ந்தார். அவரது தந்தை இத்தாலிய வம்சாவளியைச் சேர்ந்தவர் மற்றும் தாயார் கியூபன் இனத்தை சேர்ந்தவர். இவர்கள் 1960 இல் குடிபெயர்ந்தனர்.

மேற்கோள்கள்
-----------

1. ↑  "An Emmy Surprise for 'Will & Grace'". *The New York Times*. May 3, 2020 அன்று பார்க்கப்பட்டது.
2. ↑  "Bobby Cannavale, At Home On Broadway". *Fresh Air*. NPR. WHYY-FM.
3. ↑  Witchel, Alex (March 29, 2013) Bobby Cannavale, Broadway's Hottest Outsider. *The New York Times*

வெளி இணைப்புகள்
---------------

* ஐ.எம்.டி.பி இணையத்தளத்தில் பாபி கன்னவாலே
**குட்டிக் கடற்கன்னி** (*The Little Mermaid*, டேனிய மொழி: *Den lille havfrue*) என்பது டேனிஷ் எழுத்தாளர் ஹான்ஸ் கிறிஸ்டியன் ஆண்டர்சன் எழுதிய கதையாகும். இந்தக் கதை ஒரு இளம் கடற்கன்னியினைப்‌ பற்றியதாகும். குழந்தைகளுக்கான விசித்திரக் கதைகளின் தொகுப்பின் ஒரு பகுதியாக இந்த கதை முதன்முதலில் 1837 இல் வெளியிடப்பட்டது.

கதை சுருக்கம்
-------------

ஒரு இளம் கடற்கன்னி கடலில் மேற்பரப்பிற்குள் உலாவும் போது இளவரசன் ஒருவனைக் கண்டு காதல் கொள்கிறாள். அவனுக்காக மனித உருவம் பெற முயற்சி செய்து வெற்றி காண்கிறாள்.

நினைவுச்சிலை
------------

இந்தக் கதையின் நினைவாக கோப்பென்ஹேகன் துறைமுகத்தில் பாறையின் மீது கடற்கன்னி அமர்ந்திருப்பது போன்ற சிலை அமைக்கப்பட்டிருக்கிறது.

வெளியீடு
--------

"தி லிட்டில் மெர்மெய்ட்" கதை 1836 இல் எழுதப்பட்டது. ஏப்ரல் 7, 1837 அன்று டென்மார்க்கின் கோபனாவன் எனுமிடத்தில் சி. ஏ. ரீட்ஸல் என்பவரால் பேரி டெயில்ஸ் டோல்ட் பார் சில்ரலன் (Fairy Tales Told for Children) புத்தகத்தின் முதல் தொகுப்பில் வெளியிடப்பட்டது.

ஆதாரங்கள்
---------

1. 1 2  "ஹான்ஸ் கிறிஸ்டியன் ஆண்டர்சன்". *Dinamani*.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**குட்டிக் கடற்கன்னி** |

விக்கிமீடியா பொதுவகத்தில்,  
 ***குட்டிக் கடற்கன்னி***   
என்பதின் ஊடகங்கள் உள்ளன. 

* The Little Mermaid Gallery
* See photos of The Little Mermaid
* "The Little Mermaid", Jean Hersholt's English translation
* *Den lille Havfrue*, original Danish text from the Danish Royal Library
* *Den lille havfrue*, original manuscript (Odense City Museum)
* Surlalune: Annotated "The Little Mermaid" பரணிடப்பட்டது 2018-10-23 at the வந்தவழி இயந்திரம், Paull's translation, with annotations, scans from six illustrated editions, and bibliography
* *The Little Mermaid* public domain audiobook at LibriVox
**பாபா பூதன் (Baba Budan)** முசுலீம்கள் மற்றும் இந்துக்கள் இருவராலும் போற்றப்படும் 17 ஆம் நூற்றாண்டைச் சேர்ந்த ஒரு சூஃபி ஆவார்,, இவருடைய ஆலயம் இந்தியாவின் கர்நாடக மாநிலம் சிக்கமகளூரில் உள்ள பாபா பூதங்கிரியில் உள்ளது. 1670 ஆம் ஆண்டு புனிதயாத்திரிகை சென்று திரும்பி வரும்போது ஏமனின் மோச்சா துறைமுகத்தில் இருந்து ஏழு காப்பி விதைகளைக் கொண்டு வந்து காப்பி செடியை இவர் இந்தியாவிற்கு அறிமுகப்படுத்தியதாக கூறப்படுகிறது. அந்த நாட்களில் காப்பி உலகின் பிற பகுதிகளுக்கு வறுத்த அல்லது சுட்ட வடிவில் ஏற்றுமதி செய்யப்பட்டது, அதனால் யாரும் சொந்தமாக வளர்க்க முடியாது மற்றும் யேமன்களிடமிருந்து வாங்க வேண்டிய கட்டாயம் ஏற்பட்டது. இசுலாத்தில் 7 என்ற எண் புனிதமாக கருதப்படுவதால் அவர் ஏழு விதைகளைக் கொண்டு வந்தார். அதன்பிறகு இவர் பெயரைக் கொண்ட இடத்தில் காபி செடிகள் வளர்க்கப்பட்டன.

17 ஆம் நூற்றாண்டில் மக்காவிற்கு புனித யாத்திரை மேற்கொண்ட பாபா பூதன் கர்நாடக மாநிலத்தைச் சேர்ந்த ஒரு மரியாதைக்குரிய சூஃபி துறவியாக கருதப்பட்டார். காப்பியின் அதிசயங்களைத் தானே கண்டுபிடித்தார் என்று பிரபலமான இந்தியக் கதைகள் கூறுகின்றன. வீட்டில் தானே காபி பயிரிட வேண்டும் என்ற ஆர்வத்தில், ஏமன் மொச்சா துறைமுகத்தில் இருந்து ஏழு காபி கொட்டைகளை தனது தாடியில் மறைத்து வைத்திருந்தார். வீடு திரும்பியதும் , மைசூர் இராச்சியத்தின் (இன்றைய கர்நாடகா ) சிக்கமகளூரு மாவட்டத்தில் சந்திரத்ரோணா மலைச் சரிவுகளில் காப்பியைப் பயிரிட்டார். இந்த மலைத்தொடர் பின்னர் இவரது பெயரால் பாபா பூதாங்கிரி (பாபா பூதான் மலைகள்) என்று பெயரிடப்பட்டது, இவரது கல்லறையை சிக்மகளூரில் இருந்து ஒரு சிறிய பயணத்தில் சென்று அங்கு பார்க்கலாம்.

மேலும் பார்க்கவும்
------------------

* இந்தியாவில் காபி உற்பத்தி
* இந்திய காபி வாரியம்

மேற்கோள்கள்
-----------

* *காபி: ஆண்டனி வைல்ட் எழுதிய ஒரு இருண்ட வரலாறு*. நியூயார்க்: ஃபோர்த் எஸ்டேட் பிரஸ், 2004.ISBN 1-84115-649-3
* மாவட்டம்: சிக்மகளூர் - மாநிலம்: கர்நாடகா
* Pendergrast, Mark, *Uncommon Grounds: The History of Coffee and How It Transformed Our World,* (நியூயார்க்: அடிப்படை புத்தகம், 1999).
* பட்டாச்சார்யா, பஸ்வதி. *உலகளாவிய பண்டத்தின் உள்ளூர் வரலாறு: பத்தொன்பதாம் நூற்றாண்டில் மைசூர் மற்றும் கூர்க்கில் காபி உற்பத்தி.* இந்திய வரலாற்று ஆய்வு 41, எண். 1 (2014): 67-86.
**லா லீகா** (*La Liga*) என்பது ஸ்பெயின் நாட்டின் முதன்மையான கால்பந்துக் கூட்டிணைவுத் தொடராகும். அந்நாட்டில் *பிரீமெரா டிவிசன்* என்று அறியப்படுகின்றது. வணிக காரணங்களுக்காக **லீகா சான்டென்டர்**(**Liga Santander**) என்று அறியப்படுகிறது. ஒவ்வொரு பருவத்திலும் 20 அணிகள் இதில் பங்கேற்கும். கடைசி மூன்று இடங்களில் முடிக்கும் அணிகள் அடுத்த பருவத்தில் இரண்டாம் நிலைக் கூட்டிணைவில் பங்கேற்க தரம் குறைக்கப்படும்; இரண்டாம் நிலைக் கூட்டிணைவிலிருந்து மூன்று அணிகள் தரம் உயர்த்தப்படும். 

1929-ஆம் ஆண்டில் ஆரம்பிக்கப்பட்ட இதில் இதுவரை 60 அணிகள் பங்கேற்றுள்ளன; 9 அணிகள் வாகையர் பட்டம் சூடியுள்ளன. 1950-களிலிருந்து ரியல் மாட்ரிட் கால்பந்து கழகமும் பார்சிலோனா கால்பந்துக் கழகமும் ஆதிக்கம் செலுத்திவருகின்றன. ரியல் மாட்ரிட் 32 முறையும் பார்சிலோனா 24 முறையும் வாகையர் பட்டம் சூடியுள்ளன.

யூஈஎஃப்ஏ-வின் *கூட்டிணைவுக் குணக* கணக்கின்படி, கடந்த ஐந்து ஆண்டுகளில், ஐரோப்பிவிலேயே லா லீகாவே சிறந்த கூட்டிணைவுத் தொடராகும். உலக அளவில் புகழ்வாய்ந்த விளையாட்டுத் தொடர்களில் லா லீகாவும் ஒன்றாகும். 2014-15 பருவத்தில் ஒவ்வொரு போட்டிக்கும் சராசரியாக 26,741 பார்வையாளர்கள் வருகின்றனர்; ஒரு விளையாட்டுப் போட்டித் தொடருக்கு இந்த வருகைப்பதிவு ஆறாம் இடம் பிடிக்கிறது; கால்பந்தாட்டத்தைப் பொருத்தவரை செருமனியின் புன்டசுலீகா, இங்கிலாந்தின் பிரீமியர் லீக் மற்றும் இந்தியாவின் இந்தியன் சூப்பர் லீக் ஆகியவற்றுக்குப் பிறகு நான்காம் இடம் பிடிக்கிறது.

உசாத்துணைகள்
------------

1. ↑  "LaLiga and Santander strike title sponsorship deal". *LaLiga*. 21 July 2016. 25 ஜூலை 2016 அன்று மூலம் பரணிடப்பட்டது. 21 July 2016 அன்று பார்க்கப்பட்டது.
2. ↑  "Attendances in India, China and the USA catching up with the major European leagues". World Soccer. 2016-05-25 அன்று பார்க்கப்பட்டது.
3. ↑  "India » Indian Super League 2015 » Attendance » overall". worldfootball.net. 2016-05-25 அன்று பார்க்கப்பட்டது.
4. ↑  "European football statistics". 2008. .
***குட்டி*** (2001) ஆம் ஆண்டு தமிழில் வெளிவந்த திரைப்படமாகும்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

குட்டி தனது கிராமத்தில் பெற்றோர்களின் செல்ல மகளாக வளர்க்கப்படுகின்றாள். இடையே அவளின் தந்தை விபத்தில் இறந்து போகிறார். நகரத்தில் வேலை ஒன்று இருப்பதனை அறியும் இவளின் தாயாரின் சொற்கேட்டு அங்கு ஒருவரின் வீட்டில் பணிப்பெண்ணாக வேலைக்கு அமர்த்தப்படுகின்றாள். அங்கு பல கொடுமைகளுக்கும் ஆளாகின்றாள் குட்டி இருப்பினும் அங்கு பலசரக்குக் கடை வைத்திருந்த ஒருவனிடம் அவ்வீட்டில் எஜமானி அம்மாவின் தாயார் பல முறை அடிப்பதாகவும் கூறுகின்றாள். இதனைக் கேட்டு தனது பெற்றோர்களுக்கு மடல் ஒன்றினையும் அனுப்பி வைக்கச் சொல்லுகின்றாள் குட்டி ஆனால் ஊரின் பெயரினை ஞாபகம் வைத்திருக்கத் தவறியதால் மடலை அனுப்பமுடியாமலும் போய்விடுகின்றது. பின்னர் அக்கடையருகே வந்திருக்கும் காடையன் ஒருவன் கண்ணில் குட்டியும் அகப்படுகின்றாள். ஒரு நாள் யாருக்கும் தெரியாதவண்ணம் அவளை அவளின் ஊருக்கே அழைத்துச் செல்வதாகப் பொய்யொன்றினைக் கூறி விலைமாதுவாக விற்கவும் செய்கின்றான் அக்கொடியவன்.

விருதுகள்
---------

**2002 கெய்ரோ சிறுவர்களுக்கான சர்வதேச திரைப்பட விழா (எகிப்து)**

* வென்ற விருது - சிறப்பு விருது

**2002 தேசிய திரைப்பட விருது (இந்தியா)**

* வென்ற விருது - சில்வர் லோட்டஸ் விருது- சிறந்த குழந்தை நட்சத்திரம்- பி.சுவேதா
* வென்ற விருது - சில்வர் லோட்டஸ் விருது - சிறப்பு விருது- இயக்குநர் - ஜானகி விஷ்வனாதன்

இதனையும் காண்க
--------------

* குட்டி (2010 திரைப்படம்)

வெளியிணைப்புகள்
---------------

* பரணிடப்பட்டது 2007-01-02 at the வந்தவழி இயந்திரம் குட்டி
* சர்வதேச திரைப்பட தரவுத் தளத்தில்
பிரான்ஸ் கடற்படையின் **லா குளோய்ரே** உலகின் முதலாவது இரும்புத்தகடு போர்த்திய போர்க்கப்பல் ஆகும். இது கிரீமியன் போரைத் தொடர்ந்து, சுடுகலன்கள் தொடர்பிலான புதிய தொழில்நுட்ப வளர்ச்சிகளுக்கு ஈடுகொடுக்கும் வகையில் உருவாக்கப்பட்டது. விழுந்து வெடிக்கும் எறிகணைகளைப் பயன்படுத்திய பைக்ஸ்ஹான்ஸ் மற்றும் சுழல் துப்பாக்கிகள் (Rifles) மரக் கப்பல்களுக்குப் பலத்த சேதத்தை உண்டாக்கின. இக் கப்பல் பிரான்சின் கப்பல் வடிவமைப்புக்கலை வல்லுனரான டூப்பூய் டி லோமே (Dupuy de Lôme) என்பவரால் வடிவமைக்கப்பட்டது.

இக் கப்பலில் பாரிய இரும்புத் தகடுகள் பயன்படுத்தப்பட்டன. இத் தகடுகள் மரத்தாலான சட்டகங்களின் மீது பொருத்தப்பட்டன. 12 மிமீ தடிப்புக் கொண்ட இதன் காப்புத் தகடுகள் அக்காலத்தில் இருந்த, பிரான்ஸின் 50 இறாத்தல் மற்றும் பிரித்தானியாவின் 68 இறாத்தல் குண்டுகளை ஏவக்கூடிய மிகவும் வலுவான சுடுகலன்களைக் கொண்டு 20 மீட்டர் தொலைவில் இருந்து முழு வலுவுடன் நடத்தப்பட்ட சோதனைத் தாக்கத்தைத் தாக்குப் பிடித்தன.

இத்தகைய சிறப்பான இயல்புகள் இருந்தபோதும், பணியாளர்களுக்கு இது பெரிதும் வசதிக்குறைவாகவே இருந்தது. பாதுகாப்புக் கருதி காப்புத் தகடுகளில் துளைகள் எதுவும் இடமுடியாததால், காற்றோட்டம், வெளிச்சம் என்பன உள்ளே மிகக் குறைவாகவே இருந்தன. வெளிச்சத்துக்காக எண்ணெய் விளக்குகளையே பயன்படுத்த வேண்டியிருந்தது.

லா குளோய்ரேயின் அறிமுகம் பழைய மரப் போர்க்கப்பல்கள் பயன்பாட்டிலிருந்து விலக்கப்படுவதற்கு ஏதுவாகியது. முக்கியமான கடற்படைகள் அனைத்தும் வேறு வழியின்றி இரும்பு போர்த்திய கப்பல்களைக் கட்டின. அக்காலத்தில் பழைய மரக்கப்பல்களுடன் லா குளோரே நடத்திய போர்கள், செம்மறியாடுகளுக்கு நடுவே ஓநாய் நடத்திய தாக்குதலுக்கு ஒப்பிடப்பட்டது.

இவற்றையும் பார்க்கவும்
----------------------

* புகழ் பெற்ற கப்பல்கள்
***லவ் டுடே*** (*Love Today*) திரைப்படம் 1997-ல் இயக்குநர் பாலசேகரன் அவர்களால் இயக்கப்பட்டதாகும். இத்திரைப்படத்தில் விஜய் சுவலட்சுமி, மந்திரா, ரகுவரன், கரண் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படம் தெலுங்கு மொழியில் பவன் கல்யாண் மற்றும் தேவயானி நடிப்பில் சுஸ்வாகதம் என்ற பெயரில் மீண்டும் எடுக்கப்பட்டது.

வித்தியாசமான கிலைமாக்ஸ் கொண்ட இத்திரைப்படம் 100 நாள் ஒடி வெற்றிப்ப்பெற்றது.

கதாப்பாத்திரம்
--------------

* விஜய் - கணேஷ்
* சுவலட்சுமி- சந்தியா
* மந்திரா - பிரித்தி
* ரகுவரன் - சந்திரசேகர்
* கரண் - பீட்டர்
* ராசன் பி. தேவ் - வாசுதேவன்
* பிந்து பணிகர் - கிருஷ்ணவேணி
* தாமு - சிவா
* சிறீமன் - ரவி

வகை
---

காதல்படம் / நாடகப்படம்

மருத்துவரான ரகுவரனின் ஒரெ செல்ல மகன் விஜய்,படித்துமுடித்து விட்டு வேலைக்கு செல்லாமல் நண்பர்கலோடு ஊர் சுற்றும் வாலிபன்.
4 வருடமாக சுவலட்சுமியை காதலித்து வருகிறார்.சந்தேகபுத்தியுடைய தந்தையால் விஜயின் காதலை ஏற்க மறுக்கும் சுவலட்சுமி.விஜய் எவ்வளவோ முயற்சித்தும் சுவலட்சுமி காதலிக்க மறுக்கிறார்.காதலுக்காக எதையும் இழக்க தயாரான விஜய் ஒரு கட்டத்தில் தந்தையை இழக்கிறார். காதலால் தந்தைக்கு மகன் செய்ய வேண்டிய கடைசி காரியம்கூட செய்யமுடியாமல் போகிறது.இந்த சமயத்தில் சுவலட்சுமி விஜயின் காதலை புரிந்துகொண்டு காதலிக்கிறார். ஆனால் விஜய் காதலால் தான் தந்தையை இழந்தேன், இனி இழக்க எதுவுமில்லை என்று கூறி சுவலட்சுமியின் காதலை ஏற்க மறுக்கிறார்.

பாடல்கள்
--------

இப்படத்தின் பாடல்களுக்கு இசையமைத்தவர் சிவா. பாடல்வரிகளை வைரமுத்து, வாசன், வைகரை செல்வம், பட்டுக்கோட்டை சண்முக சுந்திரம் ஆகியோர் எழுதியிருந்தனர்.

* சலாமியா - மனோ,சுபா
* மோனிகா - சுரேஷ் பீட்டர்ஸ்,பேபி மணி
* ஏன் பெண்ணென்று - உன்னிகிருஷ்ணன்
* குப்பாயி - யுகேந்திரன்
* என்ன அழகு - எஸ். பி. பாலசுப்பிரமணியம்

வேறுமொழிகளில்
-------------

| ஆண்டு | திரைப்படம் | மொழி | கதாப்பாத்திரம் | இயக்குநர் |
| --- | --- | --- | --- | --- |
| 1998 | *சுஸ்வாகதம்* | தெலுங்கு | பவன் கல்யாண், தேவயானி | பீமிநேணி ஸ்ரீனிவாச ராவ் |
| 1998 | *மஞ்சு* | கன்னடம் | கிரி ட்வரகிஷ் |  |
| 2002 | *கய எஹி பார் ஹாய்* | இந்தி | அப்தாப், அமீஷா பட்டேல் | கே. முரளி மோகன் ராய் |
|

மேற்கோள்கள்
-----------

1. ↑
2. ↑  "Find தமிழ் Movie Love Today, Love Today Reviews, Expert Review and கதாப்பாத்திரம்s". Jointscene.com. 1997-05-09. 2010-02-02 அன்று மூலம் பரணிடப்பட்டது. 2012-04-22 அன்று பார்க்கப்பட்டது.
**நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி** ( **எஸ். வி. என் கல்லூரி** என்றும் அழைக்கப்படுகிறது) (Nadar Mahaja Sangam S. Vellaichami Nadar College) என்பது இந்தியாவின், தமிழ்நாட்டின், மதுரையின், நாகமலையில் அமைந்துள்ள ஒரு கல்வி நிறுவனமாகும். இது 1965 ஆம் ஆண்டில் நாடார் மகாஜன சங்கத்தால் தொடங்கப்பட்டது. இக்கல்லூரியானது இளங்கலை மற்றும் முதுநிலை பட்டப் படிப்புகளை வழங்குகிறது. இந்த கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இது தன்னாட்சி பெற்றதாகவும், ஐஎஸ்ஓ 9001: 2008 சான்றளிக்கப்பட்ட நிறுவனமாக உள்ளது. மேலும் 10 மார்ச் 2012 அன்று பெங்களூரில் உள்ள தேசிய மதிப்பீட்டு மற்றும் அங்கீகார கவுன்சில் (என்ஏஏசி) "ஏ" தர அங்கீகாரத்தை பெற்றது.

வரலாறு
------

சங்க உறுப்பினர்களிடமிருந்து பெறப்பட்ட நன்கொடைகளைக் கொண்டு 1965 ஆம் ஆண்டில் நாடார் மகாஜன சங்கத்தால் இக்கல்லூரி துவங்கப்பட்டது. இக்கல்லூரிக்கு எஸ். வெள்ளைச்சாமி நாடார் ஒரு லட்சம் ரூபாய் நன்கொடை அளித்தார். இதன் துவக்கத்தில் 330 மாணவர்கள்,15 ஆசிரியர்கள்,12 அலுவலக பணியாளர்களுடன் துவங்கப்பட்டது. இக்கல்லூரியை 1965 சூலை 20 அன்று கு காமராசர் திறந்துவைத்தார். 986 ஆம் ஆண்டில், இது இருபாலருக்கான கல்வி நிறுவனமாக மாற்றப்பட்டது, 2007 இல், தன்னாட்சி பெற்றது. இது முதுகலை ஆராய்ச்சி படிப்புகளை வழங்கும் நிறுவனமாகவும் இப்போது உள்ளது. 
1990 ஆம் ஆண்டு, கல்லூரி தனது வெள்ளி விழாவை கொண்டாடியது அதற்கு அப்போதைய தமிழ்நாட்டின் ஆளுநராக இருந்த சுர்ஜீத் சிங் பர்னாலா அவர்கள் சிறப்பு விருந்தினராக பங்கேற்றார். முன்னாள் மத்திய மந்திரி மோகன் குமாரமங்கலம், முன்னாள் முதலமைச்சர்மு.கருணாநிதி, ஜோர்ஜ் பெர்னாண்டஸ் ஆகிய பலர் இந்த கல்லூரிக்கு விஜயம் செய்துள்ளனர்.

வழங்கப்படும் படிப்புகள்
-----------------------

இந்த வளாகத்தில் 14 வழக்கமான படிப்புகள்(Regular courses) மற்றும் 24 சுயநிதி படிப்புகள் ஆகியவை அடங்கும். இதில் ஏஐசிஇடிஏ -வின் அங்கீகாரம் பெற்ற, எம்பிஏ மற்றும் எம்.சி.ஏ போன்றவையும் அடங்கும்.

இளங்கலை படிப்புகள்
------------------

1. இளங்கலை(தமிழ்)
2. இளங்கலை(ஆங்கில இலக்கியம்)
3. இளங்கலை (பொருளியல்)
4. இளங்கலை (வரலாறு)
5. இளங்கலை (தாவரவியல்)
6. இளங்கலை (கணினி அறிவியல்)
7. இளங்கலை (வேதியியல்)
8. இளங்கலை (கணிதம்)
9. இளங்கலை (இயற்பியல்)
10. இளங்கலை (விலங்கியல்)

முதுகலை படிப்புகள்
------------------

முதுகலை (வரலாறு)
முதுகலை (இயற்பியல்)
முதுகலை (வேதியியல்)

ஆராய்ச்சி படிப்புகள்
--------------------

எம்.பில் (வணிகவியல்)
எம்.பில் (வேதியியல்)
எம்.பில் (இயற்பியல்)
எம்.பில் (வரலாறு)

வேலைவாய்ப்பு
------------

ஆளுமை மேம்பாட்டுத் திட்டங்கள் ஒவ்வொரு இறுதி ஆண்டு மாணவர்களுக்கும் நடத்தப்படுகின்றன.தொழிற்பயிற்சி மற்றும் விருந்தினர்களின் விரிவுரைகளையும் மாணவர்களுக்கு வழங்கி வருகிறது.

மேலும் காண்க
------------

* மதுரையில் உள்ள கல்வி நிலையங்கள்

குறிப்புகள்
-----------

1. ↑  "NAAC Search". 2017-09-17 அன்று மூலம் பரணிடப்பட்டது. 2017-06-11 அன்று பார்க்கப்பட்டது.
2. ↑  "NMSSVN College History".
3. ↑  "Courses offered at the college".
4. ↑  "Placements at the college".
1993 ஆம் ஆண்டு, அப்போதைய இந்தியப் பிரதமர் பி. வி. நரசிம்ம ராவ் ஆட்சிக் காலத்தில் நாடாளுமன்ற உறுப்பினர்களின் தொகுதிகளில் வளர்ச்சிப் பணிகளை மேற்கொள்வதற்காக, **நாடாளுமன்ற உறுப்பினர் தொகுதி வளர்ச்சி நிதி** என்ற பெயரில் ஆண்டுக்கு தலா ஒரு கோடி ரூபாய் ஒதுக்கீடு செய்யும் திட்டம் அறிமுகப்படுத்தப்பட்டது. அதன் பின்னர் இந்தத் திட்டத்துக்கான நிதி ஒதுக்கீடு படிப்படியாக அதிகரிக்கப்பட்டு, தற்போது ஒரு நாடாளுமன்ற உறுப்பினருக்கு ஓராண்டுக்கு ரூ. 5 கோடி என்ற அளவில் நிலை பெற்றுள்ளது.இந்த நிதியை எந்தெந்தத் திட்டங்களுக்கு, எவ்வாறு பயன்படுத்த வேண்டும் என பல்வேறு விதிமுறைகள் வகுக்கப்பட்டுள்ளன.

பயன்படுத்தப்படாமை
-----------------

15ஆவது மக்களவையின் பதவிக் காலம் முடிவுக்கு வரவிருந்த நிலையில், ஏறத்தாழ அனைத்து மாநிலங்களிலும் தொகுதி வளர்ச்சி நிதியை நாடாளுமன்ற உறுப்பினர்கள் முழுமையாகப் பயன்படுத்தாத நிலையே காணப்பட்டது.இந்த நிதியை முழுமையாகப் பயன்படுத்தாத மாநிலங்களில் உத்தர பிரதேசம் முதலிடத்தில் உள்ளது. இந்த மாநிலத்தைச் சேர்ந்த நாடாளுமன்ற உறுப்பினர்களுக்கு மொத்தம் ரூ. 1,306 கோடி ஒதுக்கீடு செய்யப்பட்டது. இதில் ரூ. 332.87 கோடி இன்னும் செலவிடப்படவில்லை. இதேபோல, அரியானா மாநிலதில் 24.15% நிதியும் , பஞ்சாபில் 25% நிதியும் பயன்படுத்தப்படாமல் உள்ளன. குஜராத்தில் இது 25.50 சதவிகிதமாக உள்ளது.

விமர்சனங்கள்
------------

நாடாளுமன்ற உறுப்பினர் தொகுதி வளர்ச்சி நிதியை தங்களது உறவினர்களால் தொடங்கப்பட்ட அறக்கட்டளைகள் மற்றும் சங்கங்களுக்கு தொகுதி வளர்ச்சி நிதியை மடைமாற்றிவிட்டு, முறைகேடுகளில் ஈடுபடுவதாக இந்திய தலைமை கணக்குத் தணிக்கை அதிகாரியின் அறிக்கையில் பலமுறை சுட்டிக்காட்டப்பட்டுள்ளது. மேலும், இந்த நிதியைப் பயன்படுத்துவதில் வெளிப்படைத்தன்மை இல்லை என்றும், இந்த நிதியின் மூலம் மேற்கொள்ளப்படும் பணிகள் தரம் குறைந்ததாக உள்ளன என்றும், இந்தத் திட்டத்தைக் கைவிட வேண்டும் என்றும் தலைமைக் கணக்குத் தணிக்கையாளர் அறிக்கையில் பரிந்துரைக்கப்பட்டுள்ளது.இடதுசாரிக் கட்சிகளின் நாடாளுமன்ற உறுப்பினர்கள் இந்தத் திட்டத்தைக் கைவிட வேண்டும் என்று வலியுறுத்தி வருகின்றனர்.

மேற்கோள்கள்
-----------

1. ↑  "Guidelines on Member of Parliament Local Area Development Scheme". Government of India Ministry of Planning & Programme Implementation Sardar Patel Bhawan, New Delhi. ஏப்ரல் 2002. 2007-07-01 அன்று மூலம் பரணிடப்பட்டது. 1 பெப்ரவரி 2014 அன்று பார்க்கப்பட்டது.
2. 1 2  "விரயமாகும் நிதி!". தினமணி. 1 பெப்ரவரி 2014. 1 பெப்ரவரி 2014 அன்று பார்க்கப்பட்டது.
கிரீன்லாந்தின் பனிப்பகுதி
Topographic map of Greenland without its ice sheet.
கிரீன்லாந்தின் பனிப்பகுதி (கிரீன்லாந்து தீவு, கிரீன்லாந்து மொழி: செர்மெர்சுயூக்) என்பது 1,710,000 சதுர கிலோமீட்டர் (660,000 சதுர மைல்) பரப்பளவில் உள்ளது, இது கிரீன்லாந்து நிலப்பரப்பில் சுமார் 80% ஆகும்.

இது, அண்டார்க்டிக்கின் பனிப்பகுதிக்குப் அடுத்தபடியாக உலகின் இரண்டாவது மிகப் பெரிய பனி அமைப்பு ஆகும்.கிரீன்லாந்தின் பனிப்பகுதி வடக்கு-தெற்கு திசையில் சுமார் 2,400 கிலோமீட்டர் நீளமுடையதாக உள்ளது, அதன் மிகப்பெரிய அகலம் 1,100 கிலோமீட்டர் (680 மைல்) ஆகும்.இப்பகுதி 77 ° டக்கு அகலாங்கில் அதன் வடக்கு எல்லைக்கு அருகே .உள்ளது. இதன் பனி உயரம் 2,135 மீட்டர் (7,005 அடி) ஆகும். இதன் தடிமன் பொதுவாக 2 கிமீ (1.2 மைல்) க்கும் மேற்பட்டது. இதன் மிக அடர்த்தியான பகுதியில் 3 கிமீ (1.9 மைல்) அளவு தடிமனுக்குக் காணப்படுகிறது.இது கிரீன்லாந்தின் பனிப்பொழியும் சிறிய பனிச்சிகரங்களைக் கொண்டு 76,000 முதல் 100,000 சதுர கிலோமீட்டர் (29,000 முதல் 39,000 சதுர மைல்) பரப்பளவில் கிரீன்லாந்தைச் சுற்றிப் பரவலாகக் காணப்படுகிறது. 

இங்குள்ள மொத்தப் பனியும் (2,850,000 கனசதுர கிலோமீட்டர்) (684,000 cu mi) உருகினால், அது உலக கடல்நீர் அளவை 7.2 மீட்டர்(24 அடி) உயரத்திற்கு அதிகரித்துவிடும்.
**ஊட்டி நாராயண குருகுலம்**, நடராஜகுருவால் உருவாக்கப்பட்ட அத்வைத குருகுலம். நாராயணகுருவின் சிந்தனைகளின் அடிப்படையில் அமைக்கப்பட்டது. நாராயண குருகுலம் இந்தியாவிலும் வெளிநாடுகளிலும் ஐம்பதுக்கும் மேற்பட்ட கிளைகள் கொண்டது. இதன் தலைமையிடம் வற்கலா. ஊட்டி குருகுலம் இதன் இரண்டாவது கிளை.

இடம்
----

நாராயண குருகுலம் ஊட்டி ஃபெர்ன் ஹில் பகுதியில் மஞ்சண கொரே கிராமத்தில் அமைந்துள்ளது. இங்கே நித்ய சைதன்ய யதியின்ன் சமாதி அமைந்துள்ளது. தியான மண்டபமும் நூலகமும் உள்ளது.

வரலாறு
------

நாராயணகுருவின் ஆணைப்படி இந்தியா எங்கும் அலையும் துறவியாக பயணம் செய்த நடராஜகுரு ஆறுவருடம் அவ்வாறு பயணம்செய்தபின் 1947ல் ஊட்டிக்கு வந்தார். அங்கே அவர் தங்கியிருந்தபோது ஓரு பக்தர் அவரது பழைய தேயிலை தொழிற்சாலை இருந்த நிலத்தை அவருக்கு பிச்சையாக வழங்கினார். அங்கே ஒரு தகரக்குடிசையை தன் கையால் அமைத்து நடராஜகுரு தங்கினார். வெகுநாள் அந்த தகரக்குடிசை மட்டுமே அங்கே இருந்தது. அதுவே குருகுலம் என்றழைக்கப்பட்டது

உலகப்புகழ் பெற்ற தத்துவமேதை ஹென்றி பர்க்ஸனின் மாணவராக பாரீஸ் சார்போன் பல்கலைக்கழகத்தில் பயின்றவர் நடராஜகுரு. ஹென்றி பெர்க்ஸனின் இன்னொரு மாணவரான ஜான் ஸ்பியர்ஸ் வந்து நடராஜ குருவுடன் இணைந்துகொண்டார். மெல்லமெல்ல ஒரு சர்வதேசக்குருகுலமாக அது மாறியது. எட்டுவருடங்களுக்குப் பின்னர் குரு நித்ய சைதன்ய யதி மாணவராக வந்து சேர்ந்தார்

நித்ய சைதன்ய யதி தத்துவப்பேராசிரியராக இருந்தவர். அமெரிக்கப் பல்கலைக்கழகங்களில் இலக்கியம் மற்றும் தத்துவப் பேராசிரியராக இருந்தார். நடராஜ குருவின் காலகட்டத்திலேயே வற்கலையில் நாராயணகுருகுலமும் ஈஸ்ட்வெஸ்ட் யுனிவர்சிட்டி என்ற தத்துவக் கல்வியமைப்பும் உருவாக்கப்பட்டது. நடராஜகுரு 1973ல் சமாதியடைந்ததும் நித்ய சைதன்ய யதி இந்தியா வந்து குருகுலத்தின் தலைமை பொறுப்பை ஏற்றார்.

1999ல் நித்ய சைதன்ய யதி மறைந்த பின் நாராயணகுருகுலத்தின் தலைமைப்பொறுப்புக்கு நடராஜகுருவின் இன்னொரு மாணவரான முனி நாராயணப் பிரசாத் வந்துள்ளார். அவர் வற்கலாவில் உள்ளார். வற்கலை குருகுலத்தில் நடராஜகுருவின் சமாதி உள்ளது. ஊட்டி குருகுலத்தின் பொறுப்பில் இப்போது சுவாமி தன்மயா உள்ளார். மேலை மருத்துவப் பட்டதாரியான இவர் மாற்று மருத்துவ ஆராய்ச்சிகளில் ஈடுபாடுகொண்டவர்.

பணிகள்
------

திட்டவட்டமான பணிகளோ வரம்புகளோ இல்லாத நெகிழ்ச்சியான அமைப்பு நாராயணகுருகுலத்தில் உள்ளது. ஆன்மீகக் கல்விபெறுபவர்கள் தங்கும் இடம் மட்டும்தான் அது. பொதுவாக அங்கே துறவிகள் தங்கி கல்வியிலும் தியானத்திலும் ஈடுபட்டிருப்பார்கள். நித்ய சைதன்ய யதியின் மாணவரான தமிழ் எழுத்தாளர் ஜெயமோகன் அங்கே தமிழ் மலையாள கவிதைப் பரிமாற்ற அரங்குகளை நடத்தியிருக்கிறார். இதுவரை 18 அரங்குகள் நடந்துள்ளன. தமிழிலக்கிய விவாத அரங்குகளும் நிகழ்த்தப்பட்டுள்ளன.

வெளி இணைப்புகள்
---------------

* நாராயணகுருகுல இணையதளம்
* ஊட்டி கவியரங்குபற்றி ஜெயமோகன்
1. பல் 2. மிளிரி 3. பல் மூலப் பகுதி 4. பல் கூழ் 5. கேமரல் கூழ் 6. வேர் கூழ் 7. பைஞ்சுதை 8. கிரீடம் 9. பல்லின் முகட்டுப்பகுதி 10. சல்கசு 11. கழுத்து 12. வேர். 13. படரந்த வேர்பல் 14. வேர் நுனி 15. நுனி துளை 16. ஈறு சல்கசு 17. பெரியோடோன்டியம் 18. ஈறு 19. பல்லிடைப்பகுதி 20. விளிம்பு 21. பல்லீறு 22. பல்சூழ் பந்தகம் 23. பல்லெலும்பு 24. இரத்த நாளங்களும் நரம்புகளும் 25. பல் 26. பல்லைச்சுற்றிய இடைவெளி 27. தட வழியாக பல்லீறு
**கிரீடம்** (*Crown*) என்பது பல் மருத்துவத்தில் பற்களின் உடற்கூறியல் பகுதி ஒன்றைக் குறிக்கிறது. பொதுவாகக் கிரீடம் என்பது பற்சிப்பியால் மூடப்பட்டிருக்கும் பல்லின் மேற்பகுதியாகும். கிரீடம் பொதுவாக வளர்ந்த பிறகு வாயில் தெரியும். பல்லின் ஒரு பகுதி துண்டிக்கப்பட்டாலோ அல்லது உடைந்தாலோ, ஒரு பல் மருத்துவர் ஒரு செயற்கை கிரீடத்தைப் பயன்படுத்தலாம். சேதமடைந்த பல்லை முழுவதுமாக மறைக்க அல்லது உள்வைப்பை மறைக்கக் கிரீடங்கள் பொதுவாகப் பயன்படுத்தப்படுகின்றன. ஒன்று அல்லது அதற்கு மேற்பட்ட பற்கள் காணாமல் போனால், ஒரு இடத்தை மறைக்கப் பாலங்கள் பயன்படுத்தப்படுகின்றன. இந்நிகழ்வின் போது இயற்கையான பல் ஒரு காலத்திலிருந்த இடத்தைச் சுற்றியுள்ள பகுதியில் உள்வைப்புகளுக்கு பைஞ்சுதை பூசப்படுகின்றது. இந்த வகையான பசையாக, பைஞ்சுதை அல்லது துருப்பிடிக்காத எஃகு உட்பட பல்வேறு பொருட்கள் பயன்படுத்தப்படலாம். துருப்பிடிக்காத எஃகு கிரீடங்கள் வெள்ளி அல்லது தங்கத்தில் இருக்கும்; பைஞ்சுதை கிரீடங்கள் வழக்கமான பற்கள் போல இருக்கும்.

மேற்கோள்கள்
-----------

1. ↑  "Crown and Bridge". *Revitalizing Smiles*. 6 June 2016 அன்று பார்க்கப்பட்டது.
2. ↑  "American Dental Association Crown and Bridge". 2013-10-29 அன்று பார்க்கப்பட்டது.

* Ash, Major M. and Stanley J. Nelson. *Wheeler’s Dental Anatomy, Physiology, and Occlusion.* 8th edition. 2003. ISBN 0-7216-9382-2ISBN 0-7216-9382-2.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி

 |
| மற்றவை | 
* IdRef
* Terminologia Anatomica

 |
**ஊதிய எண்ணெய்** அல்லது **சேதமுற்ற எண்ணெய்** (Blown oil) என்பது உலா் எண்ணெய் ஆகும். இது ஆக்ஸிஜனேற்ற வினையில் மாற்றம் அடைகிறது.

### விளக்கம்

உயா்வெப்பநிலையில் உலா் எண்ணெய்கைள பகுதி நேர ஆக்ஸிஜனேற்றம் செய்யும்போது எண்ணெயானது ஊதிவிடப்படுவதனால் சேதமடைகின்றன. ஊதியமுறையில் எண்ணெயின் வெப்பநிைலை 70 °C யிலிருந்து 120 °C வரை (158 to 248 °F) ஊயர்த்தப்பட்டு, காற்றானது எண்ணெய் திரவத்தின் வழியே செலுத்தப்படுகிறது. இந்த வினையின்படி C-O-C மற்றும் C-C குறுக்கு பிணைப்பு, ஹைட்ராக்ஸில் மற்றும் காா்பாக்சில் வினைச்செயல் தொகுதியை உருவாக்குகிறது. ஊதிய எண்ணெயானது சூடுபடுத்தப்படும் எண்ணெயிலிருந்து (Stand oil) வேறுபட்டது.

ஊதிய எண்ணெய்கள் வெப்பத்தில் மாற்றம் செய்யப்படும் எண்ணெய்களிடமிருந்து வேதியியல் ரீதியாக வேறுபடுகின்றன, இவை ஸ்டாண்டட் எண்ணெய்கள் எனப்படுகின்றன.

ஊதிய எண்ணெய், விதை எண்ணெய், கடுகு எண்ணெய், ஆமணக்கு எண்ணெய், சோயா எண்ணெய்களை உள்ளடக்கியது.

### சான்றுகள்

1. 1 2 3  Lower, E. S. (1987). "Blown (air oxidised) vegetable & marine oils & paint manufacture". *Pigment & Resin Technology* **16** (5): 7. doi:10.1108/eb042356.
2. ↑  "The differences between stand oils and blown oils", *www.seatons-uk.co.uk*, 1 February 2015 அன்று பார்க்கப்பட்டது
**கே. எஸ். ஆர். தாஸ்** (*K. S. R. Das* தெலுங்கு: కె. ఆర్. దాస్, 5 சனவரி 1936 – 8 சூன் 2012) பிரபல தெலுங்குத் திரைப்பட இயக்குனர். இவர் 1970 - 1980 வரையிலான காலகட்டத்தில் தென்னிந்திய சினிமா உலகம் முழுவதும் உச்சரிக்கப்பட்டவர். ஜேம்ஸ்பாண்ட் பட பாணியில் சண்டைப் படங்களை எடுப்பதில் வல்லவர். 99 படங்களை இயக்கியவர். இவர் திரையரங்குகளில் சாதாரண நுழைவுச் சீட்டுத் தருபவராக இருந்து இயக்குனாராக உயர்ந்தவர். இயக்குனர் காந்தாராவுடன் பல ஆண்டுகாலம் பணியாற்றி சினிமாத் திறமையை வளர்த்துக் கொண்டவர். புராணப்படங்களின் பக்கமே கவனம் கொண்டிருந்த தெலுங்குத் திரையுலகை வர்த்தகரீதியாகக் கொண்டு வந்தவர். 1966இல் `லொகுட்டு பெருமுள்ளுகேர்னுகா` என்ற படத்தின் மூலம் திரையுலகில் உலகினுள் நுழைந்தவர்.

திரைப்பட உலகில்
---------------

1969இல் அப்போதைய தெலுங்கு சூப்பர் ஸ்டார் கிருஷ்ணா நடிக்க, இவர் இயக்கிய *தக்கரி தொங்கா சக்கரி சுங்கா* என்ற படம் இவருக்கு ஒரு திருப்புமுனையாக அமைந்தது. வர்த்தகரீதியான, சண்டைப் படமான இது பெரும்பாலான இந்திய மொழிகளில் மொழிமாற்றம் செய்யப்பட்டு நிறைந்த பணவசூலைக் கொடுத்தது. 
இவர் முன்னணி தெலுங்கு நடிகரான கிருஷ்ணாவை வைத்து முப்பது தெலுங்குப் படங்களை இயக்கியுள்ளார். மோகன்பாபு நடித்து இவர் இயக்கிய 'மோச தாலு' என்ற தெலுங்குப்படம் ஆங்கிலத்தில் மறு ஆக்கம் செய்யப் பட்டது.

இவர் இயக்கிய படங்களில் சில
--------------------------

* இப்தரு அசாத் ஜுலே (தெலுங்கு, ரஜினி நடித்தது)
* அன்னதம்முல சவால் (தெலுங்கு, ரஜினி நடித்தது)
* மோச தாலு (தெலுங்கு, மோகன்பாபு நடித்தது)
* தக்கரி தொங்கா சக்கரி சுங்கா
**உடையான் ரெகுநாத சேதுபதி** அல்லது **சடைக்கன் சேதுபதி** என்பவர் இராமநாதபுரம் சமஸ்தான மன்னராவார். ஆட்சிக்காலம் 16O1 – 1622 சில வரலாற்றாசிரியர்கள் இவரது ஆட்சித் தொடக்கமாக கி.பி. 1603 என வரைந்துள்ளனர்.) என்பவர் போகலூரில் வாழ்ந்த இராமநாதபுர சமஸ்தான மன்னர்களில் முதல் மன்னராக அறிமுகமாகுபவராவர். இவரது (அல்லது) இவரின் மூதாதையரது பூர்வீகமானது *விரையாத கண்டன்* என தெரியவருகிறது. இந்த மன்னரது தந்தையார் பெயரோ அல்லது இவர் சேதுபதிப் பட்டத்திற்கு எந்த முறையில் தகுதி பெற்றவர் என்பதோ அறிய இயலவில்லை. இந்த மன்னர் இராமேசுவரம் திருக்கோயிலுக்கு வழங்கிய அறக்கொடைகள் பற்றிய கி.பி. 1607ஆம் ஆண்டய செப்பேட்டின்படி இவரது இயற்பெயர் திருமலை சடைக்கன் என்றும், உடையான் ரகுநாத சேதுபதி காத்தத்தேவர் என்றும் தெரியவருகிறது.

இராமநாதபுரம் நகருக்கு மேற்கே எட்டுக்கல் தொலைவில் உள்ள போகலூர் இம்மன்னரின் தலைநகராக இருந்துள்ளது. இந்த மன்னர் வழங்கிய மூன்று செப்பேடுகள் கிடைத்துள்ளன.

மேற்கோள்கள்
-----------

1. ↑  "Sethupathi Tondaimans". *The History of Tamil Nadu*.
2. ↑  எஸ். எம். கமால் (2003). "சேதுபதி மன்னர் வரலாறு/I. உடையான் ரெகுநாத சேதுபதி என்ற சடைக்கன்". *நூல்*. சர்மிளா பதிப்பகம். pp. 19–25. 21 சூன் 2019 அன்று பார்க்கப்பட்டது.